దేవాంతకుడు (1984)

దేవాంతకుడు, చిరంజీవి హీరోగా 1984లో విడుదలైన ఒక తెలుగు సినిమా. చిరంజీవి తారాపధంలో ఎదగడానికి తోడ్పడిన సినిమాలలో ఇది ఒకటి. దమయంతి ఆర్ట్ పిక్చర్స్ పతాకంపై నారాయణరావు నిర్మించిన ఈ సినిమాకి దర్శకత్వం ఎస్. ఏ. చంద్రశేఖర్. కన్నడ చిత్రం" ఇది గెలుపు నన్నదే " ఆధారంగా తీసిన చిత్రం. ఇందులో చిరంజీవి , విజయశాంతి జంటగా నటించిన ఈ చిత్రానికి సంగీతం జె వి రాఘవులు సమకూర్చారు. తెలుగులో ఈ చిత్రం సూపర్ హిట్ అయింది. 
కథ  
ఆడుతూ, పాడుతూ సరదాగా ఉండే విజయ్ (చిరంజీవి) అనే యువకుడికి పందాలు కాయడం, ఎలాగైనా ఆ పందెం నెగ్గించుకోవడం అలవాటు. అతను అరుణ్ (హరి) అనే యువకుని హత్య కేసులో ఇరుక్కుంటాడు. అప్పుడు విజయ్ తన నిర్దోషిత్వాన్ని నిరూపించుకోవడమే ఈ సినిమా కథ.

పాటలు  
 చెల్లెమ్మకీ పెళ్ళంట, అన్నయ్యకి సంబరమంటా - రచన: గోపి - గానం: బాలు, శైలజ 
 చిలకొచ్చి కొడుతుంటే చిరుబుగ్గా - రచన: వేటూరి- గానం: బాలు, శైలజ 
 ఘడియకో కౌగిలింత, గంటకో పులకరింత - రచన: వేటూరి - గానం: బాలు, సుశీల 
 చెల్లెమ్మకీ పెళ్ళంట (విషాదంగా) - రచన: గోపి - గానం: బాలు 
 ఆకేసి, పీటేసి, ముంగిట్లో ముగ్గేసి సోగ్గాడికీ - రచన: జ్యోతిర్మయి- గానం: బాలు, సుశీల 
 నే కుబుసం విడిచిన నాగుని - రచన: వేటూరి - గానం: బాలు (సిల్క్ స్మిత, చిరంజీవిలపై చిత్రీకరించిన పాట)

విశేషాలు  
 ఇది గెలువు నన్నదే అనే కన్నడ సినిమా కథతో పునర్నిర్మించబడింది. కన్నడ సినిమా బాక్సాఫీసువద్ద విఫలమయ్యింది కాని తెలుగు సినిమా సూపర్ హిట్ అయింది.
 ఇది చిరంజీవికి 68వ సినిమా. 1984లో చిరంజీవివి 10 సినిమాలు విడుదలయ్యాయి. వాటిలో చాలా వరకు విజయవంతమయ్యాయి. 
 చిరంజీవి - విజయశాంతిల హిట్ కాంబినేషన్ ఈ సినిమాతో మొదలయ్యింది. 
 ఈ సినిమాలో కోట శ్రీనివాసరావుకు మొట్టమొదటి 100 రోజుల షీల్డు లభించింది. 
 సంభాషణల రచనలో తోటపల్లి మధుకి ఇది మొదటి సినిమా. అతనికి 12,500 రూపాయల పారితోషికం లభించింది. తరువాత అతను సుమారు 200 సినిమాలకు మాటలు వ్రాశాడు. 
 ఈ సినిమా షూటింగ్ 22 రోజుల్లో పూర్తి చేశారు. మొత్తం ఖర్చు 22 లక్షలంట.

వనరులు  
 తెలుగు సినిమా వెబ్ సైటు లో వ్యాసం- రచయితలు - నచకి, అట్లూరి

వర్గం:చిరంజీవి నటించిన సినిమాలు
వర్గం:గొల్లపూడి మారుతీరావు నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:గుమ్మడి నటించిన సినిమాలు
వర్గం:రోహిణి నటించిన సినిమాలు
వర్గం:సిల్క్ స్మిత నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు